گەورەخراپەکار

[وێنۆک|گەورەخراپەکارەکانی کۆمەڵەی تاوانکاریی یەکگرتوو لە فیلمی ١٩٦٦ی ''[باتمان (فیلمی ١٩٦٦)|باتمان*، دروستکراوەیەکی فیلمیی کۆمیکەکانی لە [[باتمان]]ەوە وەرگیراوە و [[باتمان (زنجیرەی تەلەڤیزیۆنی)|پەخشە تەلەڤیزیۆنی]]یەکەی ١٩٦٠کان بە ھەمان ناوەوە. لە ڕاستەوە بۆ چەپ: [[جۆکەر (کەسایەتی نەخشێندراو)|جۆکەر]]، [[کاتوومەن]]، [[ڕیدڵەر]]، و [[پەنگوین (کەسایەتی)|پەنگوین]].]]

*'گەورەخراپەکار**، **گەورەتاوانکار**، یان **سووپەرڤیڵن*' جۆرێکە لە [[کەسایەتیی دۆخی]]ی [[خراپەکار]] کە زیاتر لە [[کۆمیک]]ە ئەمریکییەکاندا دەبیندرێن، زۆرینەی جار توانای [[سەروومرۆڤی]]یان ھەیە. گەورەخراپەکار دژی [[سووپەرھیرۆ|گەورەپاڵەوان]]ە.

گەورەخراپەکارەکان بەزۆری وەک [[بەربەست (وێژە)|بەربەست]] بەکاردێن بۆ پێشکەشکردنی بەرەنگاربوونەوەیەکی ترسێنەر بە گەورەپاڵەوانەکە. لەو حاڵەتانەی کە گەورەخراپەکار ھیچ ھێزێکی سەروومرۆڤی، جادوویی، یان ئەوجیھانیی نییە، لەوانەیە ژیرییەکی لەڕادەبەری ھەبێت یان کۆمەڵە لێزانییەک کە ڕێی پێ بدات کە پلانی ئاڵۆز یان تاوان بە شێوەیەک ئەنجام بدات کە مرۆڤی ئاسایی نەتوانن. تایبەتمەندییەکانی تر لەوانەیە خۆبەزلزانی و خاوەندارێتیی سەرچاوەی گەورە بێت بۆ بەرەوپێشبردنی ئامانجەکانیان. زۆرینەی گەورەخراپەکارەکان چەند خەسڵەتێکی ھاوبەشیان لەگەڵ [[دیکتاتۆر]]ەکان، [[تاوانکار]]ەکان، [[زانای شێت|زانا شێتەکان]]، [[خەڵات ڕاوکردن|خەڵات ڕاوکەر]]ەکان، [[بازرگان]]ە خراپەکان، [[ڕیزەبکوژ]]ەکان، و [[تیرۆریزم|تیرۆریستەکان]]ی جیھانی ڕاستی ھەیە، لەگەڵ ئاواتی [[زاڵبوونی جیھانی]] یان [[سەرۆکایەتی]]ی گەردوونی.

== گەورەخراپەکارە دیارەکان ==
[[جۆکەر (کەسایەتی نەخشێندراو)|جۆکەر]]، [[لێکس لوتەر]]، [[دکتۆر دووم]]، [[ماگنێتۆ (کۆمیکەکانی ماڕڤڵ)|ماگنێتۆ]]، [[برەینیاک (کەسایەتی)|برەینیاک]]، [[دێتسترۆک]]، [[نۆرمەن ئۆزبۆرن|گرین گۆبڵین]]، [[ڤێنەم (کەسایەتیی کۆمیکەکانی ماڕڤڵ)|ڤێنەم]]، [[ئیۆبارد تاون|ڕیڤێرس-فلاش]]، [[بڵاک مانتا]]، [[لۆکی (کۆمیکەکانی ماڕڤڵ)|لۆکی]]، [[سانۆس|تانۆس]]، [[سینێسترۆ]]، [[بڵاک ئادەم]]، [[ڕێد سکەڵ (کۆمیک)|ڕێد سکەڵ]]، [[ئەڵترۆن]]، [[ڕەئس ئەل غول]]، و [[داڕکسید]] ھەندێک گەورەخراپەکاری نێرینەی کۆمیکن کە کراون بە فیلم و بەرھەمی تەلەڤیزیۆنی. چەند نموونەیەکی دیاری گەورەخراپەکاری مێینە بریتین لە [[کاتوومەن]]، [[ھارلی کوین]]، [[پۆیزن ئایڤی]]، [[میستیک (کۆمیک)|میستیک]]، [[ھێڵا (کۆمیک)|ھێڵا]]، [[ڤایپەر (مادام ھایدرا)|ڤایپەر]]، و [[چیتا (کەسایەتی)|چیتا]].

ھەروەک گەورەپاڵەوانەکان، گەورەخراپەکارەکان ھەندێک جار ئەندامی کۆمەڵەی تاوانن، وەک [[شەش نەگریسەکە]]، [[دەستەی خۆکوژی]]، [[کۆمەڵەی نادادپەروەری]]، [[برایەتیی بازدەران]]، [[لەشکری مەرگ]]، و [[گەورەکانی خراپە]].

لە بەڵگەفیلمی *لێکۆڵینەوەیەک لەسەر شێرلۆک*، نووسەران [[ستیفن مۆفات]] و [[ماڕک گاتیس]] ئاماژەیان بەوە داوە کە [[پڕۆفیسۆر مۆریارتی|پڕۆفیسۆر جەیمز مۆریارتی]]یان بە گەورەخراپەکار داناوە چونکە ئەویش خاوەنی ژیرییەک و ھێزی تێڕوانین و بەڵگەھێنانەوەیەکی لەڕادەبەدەرە، کە لە سەروو کەسی ئاسایییەوە دایدەنێت تا ئەو پلەیەی کە تەنھا ئەو بە ھەڕەشەیەکی لێ بینراوی [[شێرلۆک ھۆڵمز]] دابندرێت.

خراپەکارە سەرەکییەکەی [[جەیمز بۆند]] [[ئێرنست ستاڤرۆ بلۆفێڵد]] (ناسراو بە دەرکەوتنە دووبارەکانی لەسەر کورسییەکی دەسکدار لە کاتی دەستھێنان بە پشیلەکەیدا و زۆرینەی کات ڕووخساری بە نەبیندراوی دەمێنێتەوە بۆ بینەر لە دەرکەوتنەکانی سەرشاشەی) بووەتە کاریگەرییەک بۆ [[خوازە (وێژە)|خوازە]]کانی گەورەخراپەکار لە سینەمای بەناوبانگدا، کە [[لاساییکردنەوە|لاساییکردنەوەکان]]ی وەک [[دکتۆر کڵۆو]] و ماد کات لە زنجیرەی ئەنیمەیتکراوی *پشکنەر گاجێت*، [[دکتۆر ئیڤڵ]] و بەڕێز بیگڵزوۆرت، [[ئۆستن پاوەرز (زنجیرە فیلم)|زنجیرە فیلمی *ئۆستن پاوەرز*]], یان [[دکتۆر بڵۆوھۆڵ]] لە زنجیرەی تەلەڤیزیۆنیی ئەنیمەیتکراوی *پەنگوینەکانی ماداگاسکار'' لە خۆ دەگرێت.

## سەرچاوەکان

## بەستەرە دەرەکییەکان